የአማራ ብሄራዊ ክልላዊ መንግስት ለ3 ሺህ 275 የህግ ታራሚዎች ይቅርታ አደረገ
የአማራ ብሄራዊ ክልላዊ መንግስት የግንቦት 20 የድል በዓልን ምክንያት በማድረግ ለ3 ሺህ 275 የህግ ታራሚዎች ይቅርታ አደረገ፡፡የክልሉ ፍትህ ቢሮ ኃላፊ አቶ ፍርዴ ቸሩ ትናንት እንደገለጹት፤ ታራሚዎች ይቅርታ የተደረገላቸው የክልሉ ይቅርታ ቦርድ ያቀረበውን መረጃ መሰረት በማድረግ ነው፡፡በዚህም መሰረት በክልሉ ከሚገኙ ሁሉም ማረሚያ ቤቶች 78 ሴቶችን ጨምሮ 3 ሺህ 275 የህግ ታራሚዎች ይቅርታ ተደርጎላቸው ተፈተው ወደ ህብረተሰቡ እንዲቀላቀሉ ተደርጓል።በይቅርታ የተፈቱት ታራሚዎች በማረሚያ ቤት ቆይታቸው መልካም ስነምግባር ያሳዩና በተግባርም ስለመታረማቸው የተረጋገጠላቸው ናቸው፡፡ይቅርታው በሙስና፣ በአስገድዶ መድፈር፣ በሽብርተኝነት፣ ሀሰተኛ ገንዘብ በማባዛት፣ በመሰረተ ልማትና ሌሎች ከባድ ወንጀሎች ፍርድ የተሰጠባቸውን ታራሚዎች እንደማያካትትም አስረድተዋል።በይቅርታ የተለቀቁ ታራሚዎችም ባጠፉት ጥፋት የተፀፀቱና የበደሉትን ህብረተሰብ በልማት ለመካስ ዝግጁ መሆናቸውን ገልፀዋል፡፡የክልሉ መንግስት ለታራሙና ለተፀፀቱ የህግ ታራሚዎች በዓመት ሁለት ጊዜ ይቅርታ እንደሚያደርግ ታውቋል-(ኤፍ.ቢ.ሲ)፡፡